דייוויד דוכובני

דייוויד ויליאם דוכּובני (באנגלית: David William Duchovny; נולד ב-7 באוגוסט 1960) הוא שחקן, במאי קולנוע, סופר ומוזיקאי אמריקאי ממוצא יהודי. פריצת הדרך שלו הייתה בתפקיד סוכן ה-FBI פוקס מאלדר (אנ') בסדרה "תיקים באפלה" מבית "Fox" (1993–2002; 2016–2018), עבורו זכה בפרס גלובוס הזהב, כמו גם במועמדויות לשני פרסי אמי. הוא זכה בגלובוס הזהב נוסף על גילום דמותו של האנק מודי (אנ') בסדרה הדרמה-קומית של שואוטיים, "קליפורניקיישן" (2007–2014) וכיכב גם בדרמת הפשע התקופתית "אקווריוס" (אנ') (2015–2016) ברשת NBC.

עבודותיו הקולנועיות כוללות תפקידים משניים בקומדיה השחורה "סוף סוף השאירו אותנו לבד" (אנ') (1991), ובקומדיה המשפחתית "קוראים לי בטהובן" (1992). כמו כן, בשנת 1992, הוא גילם את צלם הקולנוע רולנד טות'רו (אנ') בדרמה הקומית הביוגרפית "צ'פלין" של ריצ'רד אטנבורו. בשנות ה-2000, הוא כיכב בסרטים "שובי אליי" (אנ') עם מיני דרייבר (2000), "אבולוציה" עם ג'וליאן מור (2001), "קוני וקרלה" (אנ') עם ניה ורדלוס (2004), "בית הזכרונות" (אנ') (2004) אותו גם ביים וכתב, ו-"הכישוף: הדור הבא" (2020).

דוכובני הוא בעל תואר ראשון בספרות אנגלית מאוניברסיטת פרינסטון, ותואר שני מאוניברסיטת ייל, ופרסם חמישה רומנים.

 ביוגרפיה 
דוכובני נולד בניו יורק ב-7 באוגוסט 1960. הוא בנם של עמרם "עמי" דוכובני (אנ') (1927–2003), סופר ופובליציסט שעבד עבור הוועד היהודי האמריקאי, ומרגרט "מג" (לבית מילר), מנהלת בית ספר ומורה. הוא הבן האמצעי מבין שלושה ילדים. יש לו אח גדול, דניאל דוכובני (אנ') (יליד 1956) שחקן ובמאי פרסומות ואחות צעירה, לורי (ילידת 1966). אמו של דוכובני היא מהגרת מכפר הדייגים הקטן וייטהילס (אנ') באברדינשייר, סקוטלנד. אביו היה יהודי, ואמו הייתה נוצרייה-לותרנית. אביו השמיט את האות h בשם משפחתו כדי להימנע משגיאות הגייה בהן נתקל בזמן ששירת בצבא. בשפה הפולנית, 'דוכובני' פירושו "כומר", ובשפה האוקראינית פירושו "רוחני". סבו מצד אביו של דוכובני היה מהגר יהודי מברדיצ'ב, האימפריה הרוסית (כיום אוקראינה), וסבתו מצד אביו של דוכובני הייתה מהגרת יהודייה מפולין הקונגרסאית (כיום פולין).

דוכובני גדל באזור איסט וילג' במנהטן ולמד בבית הספר הפרטי לבנים קולגייט סקול (אנ') באפר וסט סייד, מנהטן (שם היה חבר לכיתה של ג'ון קנדי ג'וניור) וסיים את לימודיו בשנת 1978. לאחר מכן למד באוניברסיטת פרינסטון, שם סיים את לימודיו בהצטיינות יתרה בשנת 1982 עם תואר ראשון בספרות אנגלית. הוא היה חבר במועדון הצ'רטר, מועדון האכילה של האוניברסיטה. עבודת הגמר שלו הייתה על "ביקורת סכיזופרנית של התבונה הטהורה ברומנים המוקדמים של בקט". הוא שיחק כדורסל בפרינסטון. הוא קיבל תואר שני בספרות אנגלית מאוניברסיטת ייל ולאחר מכן החל לעבוד על דוקטורט שטרם הושלם. עבודת הדוקטורט שלו שטרם הושלמה היא על קסם וטכנולוגיה בסיפורת ובשירה עכשווית.

 מוצא 
משפחתו מצד אביו, עוד בעת שגרו בברדיצוב, ניהלו משק חלב. כאשר עלו לארץ ישראל בזמן האימפריה העות'מאנית, סבו התיישב ביפו יחד עם הוריו אברהם ודויבה (דבורה) ושאר ילדיהם, והמשפחה המשיכה לעסוק בתחום החלב. בשנת 1914, גורשו מיפו ומארץ ישראל, כאשר שוטרים בדואים של השלטון העות'מאני פלשו לרובע היהודי ביפו וגירשו משם את היהודים באוניה למצרים. כ-6,000 יהודים גורשו באותה תקופה בידי הטורקים.

משפחתו עברה במהלך השנים לארצות הברית אך אב המשפחה שב לארץ ישראל לאחר פטירת אשתו. סבא רבא של דוכובני, אברהם (1874-1942) קבור בישראל בבית העלמין נחלת יצחק.

קריירה
תחילת הקריירה של דוכובני כשחקן הייתה בפרסומת לבירה Löwenbräu. התפקיד המשמעותי הראשון שלו היה בסדרת הטלוויזיה "טווין פיקס", בה שיחק סוכן DEA טרנסווסטי (אשר נוהג ללבוש בגדי נשים). הוא גם הופיע בתפקיד ראשי בסדרת הדרמה הארוטית "יומן הנעל האדומה".

בשנת 1992 שיחק בתפקיד קטן בסרט "קוראים לי בטהובן", ובסרט "Venice/Venice" לצדה של מליסה לאו. בשנת 1993 שיחק בסרט "קליפורניה" (אנ') לצד בראד פיט.

הפריצה הגדולה שלו הייתה כשכיכב בתפקיד פוקס מאלדר בסדרת הטלוויזיה "תיקים באפלה" (באנגלית: The X-Files). דוכובני שיחק את סוכן ה-FBI המאמין בתאוריות קשר במשך כשמונה עונות, אך בשל סכסוך עם החברה המפיקה, רשת FOX, החליט לסיים את החוזה. הוא הופיע בפרק האחרון של הסדרה ובסרט הקולנוע המבוסס עליה "תיקים באפלה: הסרט". בנוסף, דיבב את מאלדר במשפחת סימפסון ובמשחק הווידאו "The X-Files: Resist or Serve".

במקביל הופיע בתוכנית "המופע של לארי סנדרס" בתפקיד עצמו - אך עם רמיזות הומוסקסואליות על המשיכה שלו כלפי לארי, כולל חיקוי הסצנה המפורסמת של שרון סטון מהסרט "אינסטינקט בסיסי", בה היא חושפת כי אינה לובשת דבר מתחת לחצאית שלה.

לאחר סיום צילומי "תיקים באפלה" הופיע דוכובני מספר פעמים בקולנוע. בסרט הקומדיה "זולנדר" שיחק תפקיד של דוגמן ידיים.

לאחר מכן כיכב דוכובני בסדרה "קליפורניקיישן", בתור האנק מודי, סופר במשבר. סדרה זו זיכתה אותו בפרס גלובוס הזהב בקטגוריית השחקן הטוב ביותר בסדרת קומדיה או סדרה מוזיקלית לשנת 2007.

ב-2008 שב דוכובני לגלם את הסוכן פוקס מאלדר בסרט ההמשך "תיקים באפלה: רוצים להאמין", לצדה של ג'יליאן אנדרסון.

ב-12 במאי 2015, דוכובני הוציא לאור את אלבומו הראשון כמוזיקאי שנקרא "Hell or Highwater".

ב-28 במאי 2015 דוכובני החל לגלם בלש משטרתי בסדרת הטלוויזיה "אקווריוס" - "aquarius". הסדרה בת שתי עונות 2015-2016. עלילת הסדרה סובבת על שנות ה-60 המאוחרות כשברקע מלחמת וייטנאם. דוכובני חוקר את היעלמותה של נערה שמצטרפת לקבוצה של היפים בהנהגתו של צ'ארלס מנסון.

בשנת 2020 שיחק בסרט האימה "הכישוף: הדור הבא", סרט המהווה רימייק לסרט הכישוף משנת 1996.

בשנת 2021 גילם את עצמו בסדרת הטלוויזיה "החוג לאנגלית" מבית נטפליקס.

בשנת 2022 שיחק בסרטו של ג'אד אפאטאו "הקפסולה" של נטפליקס. שיחק גם בקומדיה השחורה "ירושה בהפרעה" (אנ') לצידן של אנה פריס וטוני קולט.

בשנת 2023 כיכב בקומדיה הרומנטית "אהבה בדיליי" שכתבה וביימה מג ריאן שאף כיכבה לצדו. באותה שנה שיחק בדמותו של ביל בייטמן בסרט "בית כברות לחיות: שושלות" המבוסס על הרומן "בית כברות לחיות שעשועים" מאת סטיבן קינג, שיצא לאור בשנת 1983 ומשמש כפריקוול לעיבודו הקולנועי משנת 2019. באותה שנה שיחק גם בסרט הקומדיה הרומנטית "איזה אנשים" (אנ') של נטפליקס בתור ארנולד.

ביוני 2023 סרטו הראשון של דוכובני בתור במאי "Reverse the Curse" אשדר מבוסס על ספרו "Bucky F*cking Dent" משנת 2016 הוקרן לראשונה בפסטיבל הסרטים טרייבקה. את הסרט הוא אף כתב והפיק וגילם את הדמות הראשית. הסרט הוקרן מאז במספר פסטיבלי סרטי וביוני 2024 יצא להפצה מוגבלת בארצות הברית.

בשנת 2024 גילם את ריאן גלן בסדרה של HBO, "נאמנות כפולה" המבוססת על הרומן זוכה פרס פוליצר משנת 2015 "האוהד" מאת וייט תאן נוון.

בשנת 2025 הגיש את הסדרה התיעודית "תיקים סודיים עם דייוויד דוכובני" בערוץ ההיסטוריה בה הוא חושף פעולות חשאיות שביצע סוכנויות הממשל האמריקאי - שהסיווג הסודי שלהן הוסר רק לאחרונה

חיים אישיים
דוכובני נישא לשחקנית טיאה ליאוני ב-13 במאי 1997. יש להם שני ילדים, השחקנית וסט דוכובני, שנולדה באפריל 1999 ובן, קיד דוכובני, שנולד ביוני 2002.

בשנת 2008 נפרדו בני הזוג, וציינו כסיבה לפרידה, את התמכרותו לסקס של דוכובני, שאף נכנס לגמילה מהתמכרות זו. בזמן ששהה בגמילה במשך 35 ימים. בשנת 2009, דוכובני וליאוני חזרו לזוגיות אך נפרדו שוב ב-29 ביוני 2011. הם התגרשו באוגוסט 2014.

ב-22 במאי 2025 התפרסם שהוא נישא לחברתו מוניק פנדלברי.

 דיסקוגרפיה 

 אלבומי אולפן 

 Hell or Highwater - 2015
 2018 - Every Third Thought
 2021 - Gestureland

 ביבליוגרפיה 

 נובלות ורומנים 

 2015 - Holy Cow: A Modern-Day Dairy Tale
 2016 - Bucky F*cking Dent
 2018 - Miss Subways
 2021 - Truly Like Lightning
 2022 - The Reservoir
 2022 - Kepler

 פילמוגרפיה 

 קולנוע 
+שנהסרטתפקידהערות1988נערה עובדתחבר של טס1989New Year's Dayבילי1990Denialג'וןחברות הרסנית (אנ')בחור במועדון1991סוף סוף השאירו אותנו לבד (אנ')ברוסThe Raptureרנדי1992Rubyטיפיטקוראים לי בטהובןבראד וילסוןVenice/Veniceדילןצ'פליןרולנד טות'רו (אנ')1993קליפורניה (אנ')בריאן קסלר1997רופא במילכוד (אנ')ד"ר יוג'ין סנדס1998תיקים באפלה: הסרטפוקס מאלדר (אנ')2000שובי אליי (אנ')בוב רולנד2001אבולוציהד"ר איירה קייןזולנדרג'יי.פי פרואיט2002עירום מלא (אנ')ביל / גאס2004קוני וקרלה (אנ')ג'ףבית הזכרונות (אנ')טום וורשואוגם במאי ותסריטאי2005תסמכי עליו (אנ')טום2006לעשות טלוויזיה (אנ')מייק קליין2007דברים שאבדו לנו באש (אנ')בריאן בורקSi j'étais toiד"ר בנג'מין מאריסQuantum Hoopsקריינות2008תיקים באפלה: רוצים להאמיןפוקס מאלדר (אנ')2009משפחת ג'ונס (אנ')סטיב ג'ונס2012Goatsחאבייר2013PhantomברונייLouder Than Wordsג'ון פרארי2020הכישוף: הדור הבאאדם הריסון2022הקפסולהדסטין מולרייירושה בהפרעה (אנ')ריצ'רד2023איזה אנשים (אנ')ארנולדבית כברות לחיות: שושלותביל בטרמןאהבה בדיליי (אנ')וויליאם "ביל" דייוויסגם מפיק בפועלReverse the Curseמרטיגם במאי, תסריטאי ומפיק2024Adam the Firstג'יימסVeselka: The Rainbow on the Corner at the Center of the Worldקריינות2025FEELסיטר #7TBAUnearthedטוםSee You When I See You

 טלוויזיה 
+שנהסדרהתפקידהערות1990–1991טווין פיקסדניס ברייסון3 פרקים1992Baby Snatcherדייוויד אנדרסוןסרט טלוויזיה של CBSיומני הנעל האדומה (אנ')ג'ייק ווינטרססרט טלוויזיה של שואוטיים1992–1997יומן הנעל האדומהג'ייק ווינטרסתפקיד ראשי (5 עונות); 66 פרקים1993–2002;
2016–2018תיקים באפלהפוקס מאלדר (אנ')תפקיד ראשי (עונות 1–7 & 10–11);
תפקיד חוזר (עונות 8–9); 191 פרקים

גם ביים שלושה פרקים וכתב שמונה פרקים

פרס גלובוס הזהב לשחקן הטוב ביותר בסדרת דרמה (1997, מתוך ארבע מועמדויות)

מועמד פרס אמי לבידור בפריים טיים לשחקן ראשי בסדרת דרמה (1997–1998)

מועמד פרס גילדת שחקני המסך לשחקן הטוב ביותר בסדרת דרמה (אנ') (1996–2000)1995איק החתול (אנ')פוקס מאלדר (אנ')דיבוב; פרק: "Eek Space 9"1995–1998המופע של לארי סנדרסעצמו3 פרקים
מועמד פרס אמי לבידור בפריים טיים לשחקן אורח יוצא מן הכלל בסדרה קומית (אנ') (1997)1996פרייז'רטוםפרק: "Frasier Loves Roz"Space: Above and Beyondאלווין הנאהפרק: "R&R"Duckmanריצ'רדדיבוב; פרק: "The Girls of Route Canal"1997משפחת סימפסוןפוקס מאלדר (אנ')דיבוב; פרק: "The Springfield Files"מילניום (אנ')בובי ווינגודפרק: "Jose Chung's 'Doomsday Defense'"1998ד"ר כץ, מטפל מקצועיעצמופרק: "Metaphors"2001האקדוחנים הבודדים (אנ')פוקס מאלדר (אנ')פרק: "All About Yves"2002Life with Bonnieג'וני וולקאנו2 פרקים
מועמד פרס אמי לבידור בפריים טיים לשחקן אורח יוצא מן הכלל בסדרה קומית (אנ') (2003)2003סקס והעיר הגדולהג'רמיפרק: "Boy, Interrupted"2006Queer Duck: The Movieישו הקטןדיבוב; סרט טלוויזיה של לוגו2007–2014קליפורניקיישןהאנק מודי (אנ')תפקיד ראשי (7 עונות); 84 פרקים
גם ביים שישה פרקים ומפיק בפועל

פרס גלובוס הזהב לשחקן הטוב ביותר בסדרת דרמה (2008, מתוך ארבע מועמדויות)2015–2016אקווריוס (אנ')הבלש סם הודיאקתפקיד ראשי (2 עונות); 26 פרקים
גם ביים את הפרק: "Mother Nature's Son" ומפיק בפועל2016דברים טובים יותרעצמופרק: "Brown"2017טווין פיקסדניס ברייסוןפרק: "Part 4"2021החוג לאנגלית (אנ')עצמופרק: "The Last Bus in Town"2021–2023Ten Year Old Tomאיש הגלידהדיבוב; 6 פרקים2023ההיסטוריה המטורפת של העולם – חלק 2הווארד קוסלפרק: "VIII"2024נאמנות כפולהריאן גלן3 פרקים2025תיקים סודיים עם דייוויד דוכובנימנחה10 פרקים
שודר בערוץ ההיסטוריהTBAMaliceג'יימי טאנרסדרת טלוויזיה עתידית של פריים וידאו

 קישורים חיצוניים 







 הערות שוליים 

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:תיקים באפלה
קטגוריה:שחקני קולנוע וטלוויזיה אמריקאים
קטגוריה:סופרים אמריקאים
קטגוריה:זמרים אמריקאים
קטגוריה:גיטריסטי רוק
קטגוריה:מוזיקאי רוק אלטרנטיבי
קטגוריה:בוגרי אוניברסיטת ייל
קטגוריה:בוגרי אוניברסיטת פרינסטון
קטגוריה:זוכי פרס גלובוס הזהב: טלוויזיה: שחקן ראשי בדרמה
קטגוריה:זוכי פרס גלובוס הזהב: טלוויזיה: שחקן בתוכנית מוזיקלית או קומית
קטגוריה:אישים פסקטריאנים
קטגוריה:אמריקאים ממוצא פולני-יהודי
קטגוריה:אמריקאים ממוצא אוקראיני-יהודי
קטגוריה:אמריקאים שנולדו ב-1960